open-index/open-wikipedia-markdown huggingface dataset:
Modulación de amplitude en cuadratura

A **modulación de amplitude en cuadratura** é un esquema de modulación tanto dixital como analóxica, onde se envía sinais con información cambiando, isto é modulando, a amplitude de dúas ondas portadoras, úsase a modulación por desprazamento da amplitude no esquema de modulación dixital e a amplitude modulada no analóxico. Estas dúas ondas, xeralmente sinusoides, están desfasadas 90º unha respecto á outra, ou o que é o mesmo está en cuadratura. Estas ondas acaban xuntándose e como resultado a nova onda é unha combinación de modulación por desprazamento de fase e modulación por desprazamento de amplitude no caso dixital e de modulación de fase e amplitude modulada no caso analóxico.
## Usos 
Entre outros usos utilízase para módems telefónicos de velocidades superiores a 2400bps, transmisión de sinais de televisión, microondas ou satélite, modulación TCM (Trellis Coded Modulation), que consegue velocidades de transmisión moi elevadas combinando a modulación coa codificación de canal e módems ADSL que traballan no bucle do subscritor, a frecuencias situadas entre 24KHze 1104KHz, onde se poden obter velocidades de datos de ata 9Mbps.
Galería de imaxes de Cereixo, Vimianzo

**Santiago de Cereixo** é unha parroquia que se localiza no concello de Vimianzo.

## Galería de imaxes

Ficheiro:Torres de Cereixo, Cereixo, Vimianzo.jpg|Torres de Cereixo.
Ficheiro:Muiño de Cereixo, Vimianzo.jpg|Muíño de marés de Cereixo.

### Igrexa de Santiago de Cereixo

Ficheiro:Igrexa Santiago de Cereixo, Vimianzo.jpg|Igrexa de Santiago de Cereixo.
Ficheiro:Igrexa de Cereixo, Vimianzo.jpg|Muro sur.
Ficheiro:Portada meridional igrexa de Santiago de Cereixo, Vimianzo.jpg|Portada meridional.
Ficheiro:Portada occidental igrexa de Santiago de Cereixo, Vimianzo.jpg|Portada occidental.
Ficheiro:Igrexa de Santiago de Cereixo, Vimianzo.jpg|Igrexa de Santiago de Cereixo.
Ficheiro:Cruz no muro da igrexa de Santiago de Cereixo, Vimianzo.jpg|Cruz no muro.

## Véxase tamén
### Outros artigos
*Galería de imaxes de Vimianzo
A orixe do mundo

***A orixe do mundo*** (en ) é un cadro realizado por Gustave Courbet en 1866.

## Características 
É unha pintura ao óleo sobre lenzo, duns 55 centímetros por 46 centímetros, que representa en primeiro plano unha pube e o tronco espido dunha muller reclinada sobre as sabas dun leito e que ten as pernas separadas. A escala, o encadramento e o punto de vista elixidos polo artista supuxeron unha radical novidade respecto a toda a tradición pictórica anterior, producindo no espectador unha forte impresión de sensualidade e erotismo. Hoxe atópase exposto no Museo de Orsay, en París.

## Véxase tamén 
### Ligazóns externas 
* ''Le ça d'Orsay'', reportaxe en L'Express en 1995.
Porl Thompson

**Porl Thompson**, tamén coñecido como **Pearl Thompson**, nado como **Paul Stephen Thompson** en Wimbledon o 8 de novembro de 1957, é un músico inglés coñecido polo seu traballo coa banda de rock alternativo The Cure.

## Traxectoria 
Thompson é o máis vello de catro irmáns. Porl casou con Janet Smith, a irmá máis nova do seu compañeiro de The Cure Robert Smith, e xuntos tiveron tres fillos e unha filla.

Thompson foi parte da formación orixinal de The Cure, na que tamén estaban Robert Smith, Michael Dempsey e Lol Tolhurst, cando a banda se creou en 1977. Porén, abandonou o grupo cando editaron o seu álbum de estrea, *Three Imaginary Boys*, xa que o seu estilo coa guitarra era contrario ás preferencias compositivas de Smith. Volvería a unirse en 1983 tocando o saxofón e axudando na gravación do álbum *The Top*. Durante a súa xira Thompson tocou os teclados, ademais da guitarra e o saxofón.

Thompson gravou en catro álbums de estudio máis (*The Head on the Door*, *Kiss Me, Kiss Me, Kiss Me*, *Disintegration* e *Wish*) e en catro ao vivo (*Concert*, *Entreat*, *Paris* e *Show*), así coma nos vídeos *The Cure in Orange*, *Picture Show* e *Festival 2005*. Tamén aparece no álbum de remesturas *Mixed Up* e na reedición *deluxe* de *Three Imaginary Boys*.

Thompson deixou The Cure en 1994 para tocar con Jimmy Page e Robert Plant, de Led Zeppelin, durante a súa xira de 1995. Tamén tocou con *Babacar*, a banda formada por Boris Williams despois de saír de The Cure, e posteriormente fundou un proxecto en solitario chamado *Quietly Torn*. Thompson traballou con Plant novamente cando seu uniu ao seu grupo para a edición do álbum *Dreamland* no 2002.

Oficialmente regresou a The Cure por terceira vez en xuño do 2005 e gravou o DVD ao vivo *The Cure: Festival 2005* e o álbum *4:13 Dream*. Thompson tamén xirou con The Cure na súa xira dos anos 2007-2008.

No 2007 Schecter Guitars lanzou un modelo Porl Thompson Signature con debuxos do artista británico Kev Grey.

Thompson e o deseñador Andy Vella son os co-fundadores de Parched Art, que realizou bastantes dos deseños aparecidos nos libretos de The Cure, moitos deles pintados ou debuxados por Thompson.

En 2010, Thompson deixou The Cure por razóns pouco claras, e en 2012 vendeu en poxa tódalas súas pertenzas relacionadas co grupo, mesmo as guitarras, mudando o seu nome artístico a *Pearl* e anunciou novos proxectos artísticos e musicais, sempre lonxe da banda de Robert Smith. No sucesivo, nas aparicións públicas de Thompson desde o 2013, fíxose evidente un cambio de xénero no aspecto do músico.

## Notas
Xeración do 25

*De escritores galegos*.
[miniatura|250px|Representación gráfica do *Rincón de Goya* (1926-1928), de [Fernando García Mercadal.]]
A **Xeración do 25** é o nome co que en 1961 Carlos Flores López denominou un grupo de novos arquitectos vangardistas, titulados entre 1918 e 1925 na Escola Técnica Superior de Arquitectura de Madrid.

## Denominación 
Aínda que as obras clave desta Xeración comezaron a aparecer en Madrid en 1927 -o cal xustificaría que fose denominado como xeración do 27, como pedía Oriol Bohigas, para relacionala coa xeración literaria-, a razón do cambio da data foi a Exposición Internacional de Artes Decorativas e Industriais de París, de 1925, que causou un grande impacto nos novos arquitectos madrileños.

## A formación do grupo 
O grupo estaba formado por Bergamín, García Mercadal, Fernández Shaw, Blanco Soler, Anasagasti, de los Santos, Aguirre, Sánchez Arcas, Lacasa, Arniches, Domínguez, Gutiérrez Soto, Borobio, Aspiroz, Muñoz Casayús e Durán Reynals.

## Obras representativas 
Como consecuencia daquela impresión apareceron tres obras esenciais entre 1927 e 1928, que marcaron aquel período e definiron a esta Xeración: o Rincón de Goya, de Fernando García Mercadal, a gasolineira de Petróleos Porto Pi, de Casto Fernández Shaw e a Casa do Marqués de Villora, de Rafael Bergamín. Son o que Flores denominou “primeiras obras afíns ó movemento centroeuropeo renovador da arquitectura, isto é, vinculadas o que chamou posteriormente Movemento Moderno”.

## Véxase tamén 
### Bibliografía 
* MIGUEL ÁNGEL BALDELLOU, *Hacia una arquitectura racional española*, *Summa Artis*, Tomo XL, Espasa-Calpe, Madrid 1995.
* ORIOL BOHIGAS, *Modernidad en la arquitectura española de la Segunda República*, Tusquets Ed., Barcelona 1998.
Ramiro Ledo

**Ramiro Ledo Cordeiro**, nado en Lugo o 5 de xuño de 1981, é un xornalista e director de cine galego. Despois de residir en Barcelona, na actualidade faino en Compostela.

## Traxectoria 
Estudou xornalismo na USC. En 2001 foi un dos fundadores do Cineclube de Santiago de Compostela. Dirixiu os tres primeiros números do boletín de cinema en galego *Ariel*. Forma parte do consello de redacción da revista virtual de cinema *Blogs & Docs*. É un dos fundadores do proxecto NUMAX.

## Obra 
* *CCCV – Cineclube Carlos Varela* (2005). Longametraxe sobre a vida de Carlos Varela.
* Videoclip da canción de Ataque Escampe "Serafín" (*Galicia es una mierda*, 2008)
* Videoclip de "Menea o bullarengue!", tema orixinal de Siniestro Total versioneado por Ataque Escampe, Novedades Carminha e O Leo i Arremecághona! (2008).
* *O proceso de Artaud* (2010).
* *Vida extra* (2013).

Aparece como actor na curtametraxe *Berberecho* (Xosé Manuel Bazarra "Sepi", 2001), e realizou a montaxe de *Entre linguas* (2009) e *A cicatriz blanca* (Margarita Ledo, 2012). O seu artigo "Facer filmes contra o seu tempo", aparece no libro *Non conciliados. Argumentos para a resistencia cultural* (Cineclube Compostela, 2010).

## Premios 
Premio Europa Cinemas Awards como empresario do ano 2020.

## Véxase tamén 
### Ligazóns externas 
* www.ramiroledo.com
* Ficha en novocinemagalego.info
Celtic League 2010-2011

A **tempada 2010-2011 da Magners League** foi a décima edición da liga celta de rugby, creada en 2001. A liga tomou o nome *Magners* do seu principal patrocinador, unha empresa irlandesa fabricante de sidra.

## Formato da competición 
O torneo estivo composto por 12 equipos (4 irlandeses, 4 galeses, 2 escoceses e por vez primeira 2 italianos), e tivo un formato segundo o cal os equipos tiñan que disputar dúas voltas completas, de xeito que cada equipo se enfrontase ós outros 11 conxuntos dúas veces, unha como local e outra como visitante.

O sistema de puntuación foi o seguinte:
* 4 puntos pola vitoria.
* 2 puntos polo empate.
* 0 punto pola derrota.
* 1 punto por anotar 4 ou máis ensaios.
* 1 punto por perder por 7 ou menos puntos.

A liga comezou o 3 de setembro de 2010, e rematou o 28 de maio de 2011 coa gran final.

## Táboa 
|-
!bgcolor="#efefef" width="20"|Posto
!bgcolor="#efefef" width="180"|Equipo
!bgcolor="#efefef" width="20"|Puntos
!bgcolor="#efefef" width="20"|Xogados
!bgcolor="#efefef" width="20"|Gañ.
!bgcolor="#efefef" width="20"|Emp.
!bgcolor="#efefef" width="20"|Per.
!bgcolor="#efefef" width="20"|BO
!bgcolor="#efefef" width="20"|BD

|- bgcolor=#C1E8F7 align=center
| 1º ||align=left| 20px|Irlanda **Munster**        
|bgcolor=#ffffa5|**83**|| 22 || 19 || 0 ||  3 || 5 || 2

|- bgcolor=#C1E8F7 align=center
| 2º ||align=left| 20px|Irlanda Leinster    
|bgcolor=#ffffa5|**70**|| 22 || 15 || 1 ||  6 || 5 || 2

|- bgcolor=#C1E8F7 align=center
| 3º ||align=left| 20px|Irlanda Ulster      
|bgcolor=#ffffa5|**67**|| 22 || 15 || 1 ||  6 || 3 || 2

|- bgcolor=#C1E8F7 align=center
| 4º ||align=left|  Ospreys    
|bgcolor=#ffffa5|**63**|| 22 || 12 || 1 ||  9 || 6 || 7

|- bgcolor=#EFEFEF align=center
| 5º ||align=left|  Scarlets    
|bgcolor=#ffffa5|**62**|| 22 || 12 || 1 ||  9 || 5 || 7

|- bgcolor=#EFEFEF align=center
| 6º ||align=left|  Cardiff
|bgcolor=#ffffa5|**60**|| 22 || 13 || 1 ||  8 || 3 || 3

|- bgcolor=#EFEFEF align=center
| 7º ||align=left|  Newport
|bgcolor=#ffffa5|**49**|| 22 || 10 || 1 || 11 || 3 || 4

|- bgcolor=#EFEFEF align=center
| 8º ||align=left|  Edinburgh  
|bgcolor=#ffffa5|**43**|| 22 ||  9 || 0 || 13 || 2 || 5

|- bgcolor=#EFEFEF align=center
| 9º ||align=left| 20px|Irlanda Connacht    
|bgcolor=#ffffa5|**39**|| 22 ||  7 || 1 || 14 || 3 || 6

|- bgcolor=#EFEFEF align=center
| 10º ||align=left|  Treviso    
|bgcolor=#ffffa5|**38**|| 22 ||  9 || 0 || 13 || 0 || 2

|- bgcolor=#EFEFEF align=center
| 11º ||align=left|  Glasgow    
|bgcolor=#ffffa5|**33**|| 22 ||  6 || 1 || 15 || 1 || 6

|- bgcolor=#EFEFEF align=center
| 12º ||align=left|  Aironi    
|bgcolor=#ffffa5|**12**|| 22 ||  1 || 0 || 21 || 0 || 8

|- bgcolor=#ffffff align=center
|colspan="15"|
>>>
----
En **azul**  os equipos en play offs (1º, 2º, 3º e 4º).  Na liga celta no hai descensos.
|}

## Semifinais e Final 
## Véxase tamén 
### Ligazóns externas
* Vídeo resumo da final en Youtube 
* Crónica da final en Marca.com 
* Páxina oficial da liga
* Estatísticas dos xogadores nesta tempada
Castellanus

miniatura|250px|Stratocumulus castellanus (embaixo)
**Castellanus** é unha especie de nubes que ten aparencia de castelo, amea ou muralla dunha fortaleza.

Podémola atopar en nubes dos xéneros cirrocumulus, stratocumulus e altocumulus.

## Véxase tamén 
### Bibliografía 
* Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas 
* Atlas fotográfico de nubes
Lenticularis

miniatura|dereita|Altocumulus lenticularis (enriba).

**Lenticularis** é unha especie de nubes cun aspecto que lembra o dunha lentella. Fórmase cando un forte vento atravesa perpendicularmente un sistema montañoso, formándose ondas a sotavento del, con varias capas superpostas. Pode atoparse en nubes dos xéneros cirrocumulus, altocumulus e stratocumulus.
## Véxase tamén
### Bibliografía
*Martín León, F. e Quirantes, J. A., *Cazadores de nubes*, Ministerio de Educación e Ciencia, Goberno de España.

### Ligazóns externas
* Atlas fotográfico de nubes
Gandarela, Brosmos, Sober

**Gandarela** é un lugar da parroquia de Brosmos no concello lugués de Sober na comarca de Terra de Lemos. Tiña 11 habitantes no ano 2009 segundo datos do Instituto Nacional de Estadística, dos cales 7 eran homes e 4 eran mulleres.

## Lugares e parroquias
### Lugares de Brosmos
### Parroquias de Sober
John P. Meier

**John Paul Meier**, nado en Nova York o 8 de agosto de 1942 e finado o 18 de outubro de 2022, foi un sacerdote católico e historiador estadounidense, un dos máximos especialistas no estudo do Xesús de Nazaret histórico.

A súa condición de sacerdote católico e de expresidente da Asociación Bíblica Católica non lle impediu soster opinións, na súa calidade de historiador e esexeta, que se afastan da doutrina tradicional da Igrexa Católica como a relativa aos irmáns carnais de Xesús.

## Obras
**Reflections on Jesus-of-History research today* (1991)
**A Marginal Jew* (1991-2001)
**The circle of the twelve. Did it exit during Jesus public ministry?* (1997)
**The present state of the third quest for the historical Jesus. Loss and Gain* (1999)
**The debate on the resurrection of the dead. An incident from the ministry of historical Jesus?* (2000)

## Notas 
## Véxase tamén
### Ligazóns externas
*John P. Meier no Departamento de Teoloxía da Universidade de Notre Dame (Inglés)
Río Maruzo

O **río Maruzo** é un río galego que pertence á cunca do río Tambre e percorre parte do sueste da comarca de Ordes. Nace na parroquia de Cumbraos (Mesía) e desemboca no Tambre á altura do Cachopal (Oroso), tras pasar polas parroquias de Cumbraos, Lanzá, Vitre, Moar, Gafoi, Aiazo, Calvente e Os Ánxeles. O seu principal afluente é o río Gaiteiro.

É o terceiro río máis importante da comarca de Ordes e actúa como fronteira natural entre numerosas parroquias e, preto da fin do seu treito, entre Oroso e Frades.
Sunshine / At the Drive-In

***Sunshine / At the Drive-In*** é un EP compartido editado pola discográfica independente Big Wheel Recreation o 13 de abril do 2000. Nel aparecen temas da banda checa Sunshine a estadounidense At the Drive-In.

## Listaxe de cancións
Cultura urbana

miniatura|dereita|Graffiti en Nova York, exemplo de cultura urbana.
**Cultura urbana**, ás veces tamén denominada en plural como **culturas urbanas**, fai referencia ao conxunto de prácticas culturais, artísticas e deportivas levadas a cabo nun espazo urbano, é dicir, nas cidades e vilas. É común a catalogación da chamada cultura urbana como unha subcultura ou, en ocasións, unha rama da contracultura.

## Tribo urbana 
Dentro das culturas urbanas encádranse as tribos urbanas, é dicir, un grupo de persoas que se comporta de acordo ás ideoloxías dunha subcultura, que se orixina e se desenvolve no ambiente dunha cidade. Caracterízanse pola homoxeneidade lingüística e cultural, a conciencia colectiva e o sentimento de pertenza común, así como polo lugar de residencia en común ou a emigración. Para a tribo son esenciais os símbolos comúns e as tradicións estábeis.

Para unha parte dos analistas, o fenómeno das tribos urbanas vén dado pola procura identitaria dos mozos. Así, a identidade de cada unha destas tribos variará segundo a súa ideoloxía e segundo a persoa mesma; por exemplo, mentres que os skinheads son de tendencias violentas, os hippys non rivalizan contra ningún grupo, pois son pacifistas e non hai grupo algún que lles sexa integramente oposto.

## Disciplinas 
As disciplinas da cultura urbana van dende a danza, á música, o graffiti ou a fotografía. Estas son algunhas:

### Artes urbanas 
* Graffiti
* Rap
* Slam
* Cultura hip hop
* Beatbox
* breakdance
* Fotografía urbana
* Videocreación

### Deportes urbanos 
* Parkour
* Xadrez urbano
* Patinaxe
* Skateboard
* Baloncesto
* Fútbol
* Capoeira
* Freestyle

## Festival *Cultura urbana* 
*Cultura Urbana* é tamén o nome dun festival de hip hop celebrado anualmente en Madrid dende o ano 2005, onde se reúnen MCs, DJs, breakers e graffiteiros de todo o Estado e do estranxeiro.

## Véxase tamén 
### Outros artigos 
* Contracultura

### Ligazóns externas 
* Informe de culturas urbanas 
* *La metáfora de las tribus urbanas y tribus urbanas como metáforas*. Gamero Aliaga.
Steve Carell

**Steven John "Steve" Carell**, nado o 16 de agosto de 1962 en Concord, Massachusetts, é un actor, humorista e produtor de televisión estadounidense.

## Traxectoria 
Carell fíxose famoso polos seus papeis no noticieiro satírico *The Daily Show with Jon Stewart*, no que entre 1999 e 2004 facía de correspondente, e na serie *The Office* (2005-) polo que en 2006 tivo un Globo de Ouro ao mellor actor de serie cómica, ademais tamén apareceu en numerosos filmes de Hollywood como *Anchorman*, *The 40-Year-Old Virgin* que foi o 25º filme que máis recadou en 2005  facéndoo coñecido internacionalmente, *Little Miss Sunshine*, *Evan Almighty*, *Dan in Real Life*, *Get Smart* ou *Date Night*; tamén lle deu voz a personaxes de filmes animados, incluíndo *Over the Hedge*, *Horton Hears a Who!* ou *Despicable Me*.

## Notas 
## Véxase tamén
Julio Ares

**Julio Ares Noal**, nado en Boiro o 20 de xullo de 1970, é un exfutbolista galego. Xogaba de porteiro.

## Véxase tamén 
### Ligazóns externas 
* Datos do xogador en bdfutbol.com
Vlado Rusev Stoyanov

**Vlado Rusev Stoyanov**, nado en Burgas o 27 de setembro de 1964, é un exfutbolista búlgaro. Xogaba de dianteiro.

## Traxectoria 
Na tempada 1989–90&nbsp;fichou polo Deportivo da Coruña sen moita fortuna, onde tan só xogou 6 partidos e anotou 3 goles. O seu debut co club galego produciuse o 8 de abril de 1990, no encontro da 31ª xornada en Riazor&nbsp;contra o CE Sabadell, con vitoria branquiazul (1–0) e o gol marcado por Stoyanov.

Máis tarde xogou no PFC Lokomotiv Sofia e no PFC Botev Plovdiv.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en worldfootball.net  
* Datos do xogador en ceroacero.es
Fernando Iglesias Chamorro

**Fernando Iglesias Chamorro**, nado en Panxón (Nigrán) o 3 de setembro de 1966 e finado en&nbsp;Vigo o 31 de outubro de 2000, foi un futbolista galego. Xogaba de porteiro.

## Traxectoria 
Formouse no Deportivo B para dar o paso ao primeiro equipo en 1987, onde recalaría até 1990. Posteriormente xogaría no CD Lugo e no CD Badajoz. No ano 2000 faleceu electrocutado en Vigo mentres traballaba.
Maruzo

O topónimo **Maruzo** pode referirse a:

;En Galiza
***O Maruzo**, lugar da parroquia de Cumbraos, no concello de Mesía.

;Río de Galiza
***Río Maruzo**, afluente do Tambre.
Cayetano Tomás Navarrete

**Cayetano Tomás Navarrete Pasapar**, nado en Viveiro o 21 de decembro de 1960, é un exfutbolista galego. Xogaba de defensa.

## Traxectoria 
Na tempada 1986–87 fichou polo Deportivo da Coruña, en Segunda División. No conxunto coruñés permaneceu durante 4 tempadas, nas que foi un habitual da zaga sobre todo nas tres primeiras. Pese a que a chegada ao club de xogadores como Martín Lasarte ou Borče Sredojević fíxolle restar minutos, compartiu posto na defensa con futbolistas como Portela, Tomás Blesa ou Sabín Bilbao.

Na tempada 1991–92 foi contratado pola SD Compostela de Fernando Castro Santos, tamén en Segunda División, onde estivo 2 tempadas e participou tan só en 12 encontros.

## Véxase tamén 
### Ligazóns externas 
* Datos do xogador en bdfutbol.com
Carlos Ernesto Fontana

**Carlos Ernesto Fontana Bendahan**, nado o 21 de outubro de 1958 en Merlo, é un exfutbolista arxentino. Xogaba de centrocampista.

## Traxectoria 
Iniciouse na Arxentina en 1978 xogando no Belgrano de Córdoba, para xogar na tempada 1978–79 no Independiente de Avellaneda.

Na tempada 1982–83 debuto na Segunda División de España como xogador do Xerez CD, club que descendeu á Segunda División B ao remate da campaña. No Xerez xogou 28 partidos e anotou 9 goles.

Na tempada 1983–84 fichou polo CD Castellón en Segunda División, club no que estivo 4 campañas. Foi unha peza clave no centro do campo do conxunto valenciano, firmando un total 126 partidos xogados e 28 goles anotados.

Na tempada 1987–88 firmou co Deportivo da Coruña, onde estivo dúas campañas. O seu debut coa camisola branquiazul produciuse o 30 de agosto de 1987, na primeira xornada do campionato, cunha vitoria sobre o Barcelona Atlètic en Riazor (1–0).

Máis tarde xogou no UD Melilla (1990–1992), Racing Club Portuense (1992–93) e UD Almería (1993–94), todos clubs de Segunda División B.

## Véxase tamén 
### Ligazóns externas 
* Datos do xogador en bdfutbol.com  
* Datos do xogador en bdfa.com.ar
Jon Iñaki Aspiazu

**Jon Iñaki Aspiazu San Emeterio**, nado en Bilbao o 5 de novembro de 1962, é un exfutbolista español. Xogaba de centrocampista.

## Traxectoria 
Na tempada 1983–84 formou parte do Athletic Club que conseguiu a Liga e a Copa do Rei, pero non participou en ningún partido, xogando co Bilbao Athletic en Segunda División.

Na tempada 1984–85 fichou polo Hércules CF en Primeira División. No club alacantino tan só 6 encontros e foi traspasado, na tempada 1985–86 ao Sestao Sport, de Segunda División, onde estivo dúas campañas nas que foi titular.

Na tempada 1987–88 foi contratado polo Deportivo da Coruña, debutando na primeira xornada contra o FC Barcelona B en Riazor, con vitoria branquiazul (1–0). No club coruñés permaneceu cinco tempadas, sendo en todas titular de xeito regular agás a última, co equipo xa en Primeira División, véndose relegado á suplencia pola chegada de xogadores como Ilian Kiriakov ou Dragan Kanatlarovski.

Na tempada 1992–93 firmou novamente polo Sestao Sport, de Segunda División.

## Palmarés 
;Athletic Club
* Liga de España: 1983–84
* Copa do Rei: 1983–84

## Véxase tamén 
### Ligazóns externas 
* Datos do xogador en bdfutbol.com
José Luis Montes

**José Luis Montes Vicente**, nado en Segovia o 10 de agosto de 1956 e finado en Lorca (Murcia) o 18 de agosto de 2013, foi un futbolista e adestrador de fútbol español. Xogaba de porteiro.

## Traxectoria 
Foi porteiro do Deportivo da Coruña entre as tempadas 1983–84 e 1985–86, alternando a titularidade con Jorge García as dúas primeiras campañas, todas en Segunda División.

Faleceu o 18 de agosto de 2013, aqueixado de cancro.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Jorge García Santos

**Jorge García Santos**, nado na Coruña o 10 de agosto de 1957 e finado na mesma cidade o 15 de decembro de 2020, foi un futbolista galego, que xogaba de porteiro. Militou durante toda a súa carreira no Deportivo da Coruña, sendo o segundo gardameta que máis veces vestiu a camiseta do club, 322, só por detrás de Acuña (393). 

## Traxectoria 
Nacido no barrio coruñés de Santa Margarida, comezou a xogar ao fútbol no equipo infantil do San Juan, pasando aos 11 anos ao Calasanz, onde tivo como adestrador ao padre Fidel. Xogou no filial durante as seguintes dúas campañas na Serie A, logrando o ascenso a Terceira División na 1976/77.

Aínda que xa entrara anteriormente nalgunhas convocatorias, non foi ata a tempada 1977/78 cando subiu definitivamente ao primeiro equipo, trala saída de Ramón Canedo. Suplente de Paco Buyo na súa primeira campaña, debutou co equipo na Segunda División o 23 de outubro de 1977, ante o Sabadell, aproveitando que o betanceiro fora convocado pola selección española sub-21. Xogou só tres partidos máis esa tempada, todos eles na Copa do Rei.

Coa marcha de Buyo a Huesca na tempada 1978/79 para realizar o servizo militar, Jorge competiu con Manuel Guerrero polo posto de titular, xogando un total de 21 partidos. O retorno de Buyo na parte final da tempada levouno de novo ao banco, ata que en 1980 o Deportivo descendeu á Segunda División B e Buyo fichou polo Sevilla. Jorge fíxose entón coa titularidade nun equipo que recuperou a categoría inmediatamente, na campaña 1980/81, e continuou como dono indiscutible da portería de Riazor durante os seguintes dous anos en Segunda. Para a tempada 1983/84 o club incorporou a José Luis Montes, que se converteu nunha dura competencia para o gardameta coruñés durante tres anos, ata que este volveu ser indiscutible na 1986/87, xogando 43 partidos. 

Entre as tempadas 1987/88 e 1989/90 perdeu protagonismo en favor do nigranés Fernando Iglesias, pero continuou sendo a primeira elección de Arsenio Iglesias para a portería. Na campaña 1990/91 viuse relegado á suplencia coa chegada de Yosu. Participou nos partidos da Copa do Rei e só en dous de liga, competición na que o Deportivo acabou segundo, ascendendo así á Primeira División despois de dúas décadas. 

Foi a última tempada como futbolista de Jorge, que se retirou ao remate da mesma, despois de 20 anos na estrutura do Deportivo. Deixou o club como o quinto futbolista con máis partidos oficiais da súa historia (322), sendo na actualidade o 12º, mentres que entre os porteiros só Acuña xogou máis partidos coa camiseta do equipo coruñés (393). É tamén o segundo xogador do Deportivo con máis partidos disputados na Copa do Rei (63), só por detrás de Fran (74).

## Notas
Cancaneo

[miniatura|Un home facendo cruising en [Nova York.]]

O **cancaneo** ou ***cruising*** é unha práctica sexual consistente en buscar encontros sexuais de tipo anónimo, casual e eventual en lugares públicos.

O termo emprégase tamén para a busca de encontros sexuais por medios tecnolóxicos, tales como sitios de Internet ou servizos telefónicos.

## Orixe e uso histórico 
Nun contexto estritamente sexual, o termo "cruising" orixinalmente formaba parte do argot homosexual, que os homes gais usaban como mecanismo sociolingüístico para recoñecerse uns ós outros en sociedades homófobas.

Na segunda metade do século XX a despenalización das relacións homosexuais transformou estes códigos de protección en termos de significado específico. O uso sexual do termo pasou ó uso cotián para designar un certo tipo de relacións sexuais anónimas e eventuais.

## Notas 
## Véxase tamén 
* Homosocialización
### Ligazóns externas 
* How to successfully and safely cruise for sex  
* Making the case in defense of so-called public sex
Dave Foster

**Dave Foster** é un músico estadounidense coñecido por ser o terceiro batería da banda de grunge Nirvana. Foi despedido despois de realizar só un feixe de concertos co grupo, principalmente por non asistir regularmente aos ensaios. Foster vivía lonxe de Kurt Cobain e Krist Novoselic, e este feito segundo Cobain complicaba os ensaios.

Segundo escribiu Charles R. Cross na biografía de Cobain *Heavier Than Heaven*, o que finalmente cansou a Kurt foi o seu arresto por agredir ao fillo do alcalde de Cosmopolis, Washington, o que fixo que o metesen na cadea durante dúas semanas, lle quitasen o seu permiso de conducir e tivese que pagar milleiros de dólares en gastos médicos.

Nin Cobain nin Novoselic informaron a Foster directamente do seu despedimento. Segundo Cross, Foster decatouse de que estaba fóra da banda cando viu o anuncio dun concerto de Butthole Surfers con Nirvana como abreconcertos do que non o avisaran. Ironicamente, unha longa nota do seu despedimento apareceu publicada nalgún xornal de Seattle.

Despois de deixar Nirvana, Dave tocou coas bandas Suckerpunch, Psycho Samaritan e Helltrout. Tamén pode ser escoitado como batería convidado no álbum de Mico de Noche *Cherries*.
Greg Drudy

**Greg Drudy** é un batería estadounidense que comezou a tocar a batería practicando coa desaparecida banda Quid Pro Quo nun almacén de Tampa ao lado de onde ensaiaban Cannibal Corpse e Brutality. Drudy foi o batería das bandas Southpaw e Saetia, o membro orixinal de Interpol. Deixou este grupo no ano 2000 sendo substituído por Sam Fogarino. Foi tamén batería de Hot Cross e é dono das discográficas Plane Records e Enucleation Records.
Christian Grahn

**Christian Grahn**, coñecido coma **Chris Dangerous** e nado o 12 de xuño de 1978, é o batería da banda sueca de garage rock The Hives.

## Biografía 
Grahn comezou a tocar a batería aos nove anos, e nos primeiros anos de The Hives en Fagersta, Grahn tocou tamén a batería noutra banda local, Bad Dreams Always. O seu pai formaba parte dun grupo finés de versións chamado The Sailors, que, segundo Howlin' Pelle Almqvist, era "a máis grande banda de rock de Finlandia nese tempo". O pai tamén cantaba noutro grupo chamado The Ventons.
Dogging

O **dogging** é a práctica sexual consistente en manter relacións sexuais en lugares públicos, xeralmente de forma anónima e sen ataduras. Adoita realizarse en parques, praias, bosques e demais escampados próximos a zonas urbanas, así como en todo tipo de baños públicos e as áreas de descanso das autoestradas. O dogging é o anglicismo para referirse a esta actividade cando os practicantes son heterosexuais, mentres que cruising é o termo inglés usado no ambiente gai. Adoita haber máis de dous participantes, e ás veces evoluciona cara a unha orxía. Os miróns son benvidos, o que fai do dogging unha forma de exhibicionismo. Os participantes pódense reunir de forma casual ou (cada vez máis habitual) citarse a través de Internet.

## Véxase tamén 
### Ligazóns externas 
* *How to successfully and safely cruise for sex*  
**Violences sexuelles*
Glory hole

miniatura|dereita|Exemplo de *glory hole* nun baño.
Un ***glory hole*** (literalmente **buraco glorioso**) é un buraco nunha parede ou tabique, usualmente visto nos retretes de baños públicos ou en videocabinas, que poden ser utilizados para observar ou manter relacións sexuais coa persoa que se atope alén do tabique. O termo *glory hole* emprégase tamén para referirse aos buracos existentes nunha boneca inchábel ou algún xoguete sexual parecido, pero o primeiro uso é máis coñecido.

## Véxase tamén 
### Ligazóns externas 
* Informe sobre os *glory holes*
Vilalba F.S.

O **Vilalba F.S.** é un equipo de fútbol sala de Vilalba, a capital da Terra Chá. Na actualidade está patrocinado por Valdesuso Peugeot, e milita na 3ª División Nacional Grupo 1, levando o nome de **Valdesuso Peugeot Vilalba F.S.**. Con máis de 300 socios é un referente do deporte na provincia de Lugo.

Na tempada 2017/2018 contará cun equipo feminino, que xogará na Primeira Galega.

Tamén ten un equipo xuvenil que xoga na Liga Galega.

## Equipo 2017-2018
* Adestrador: 20px|Galiza Alfonso González "Belga"
* Adestrador: 20px|Galiza Luis Vázquez Rodríguez

## Historia
*2008/2009 Liga Provincial de Lugo (3º) Peugeot Vilalba F.S.
*2009/2010 Autonómica Norte de Galicia (13º) Peugeot Vilalba F.S.
*2010/2011 Autonómica Norte de Galicia (7º) Peugeot Vilalba F.S.
*2011/2012 Autonómica Norte de Galicia (2º) Discoteca Troco Vilalba F.S.
*2012/2013 Terceira División Nacional Gº8 (9º) Valdesuso Peugeot Vilalba F.S.
*          Participación na XXII Copa Xunta de Galicia de Fútbol Sala (Eliminado na Fase de Grupos)
*          Semifinais da Copa da Terceira División Nacional
*          2013/204 Terceira División Nacional Gº8 (12º) Valdesuso Peugeot Vilalba F.S.
*          2014/2015 Terceira División Nacional Gº8 (13º) Valdesuso Peugeot Vilalba F.S.
*          2015/2016 Terceira División Nacional Gº1 (14º) Valdesuso Peugeot Vilalba F.S.
* 2016/2017 Terceira División Nacional Gº1 (11º) Valdesuso Peugeot Vilalba F.S.
*            Semifinais da Copa da Terceira División Nacional

## Véxase tamén
### Ligazóns externas
*Páxina oficial de Vilalba F.S.
Orxía

Unha **orxía** é a actividade sexual en grupo. O termo provén do latín, e este do grego, para facer referencia ás festas dos deuses Dionisos ou Baco. Trátase dunha actividade sexual na cal están presentes catro ou máis participantes. Nalgunhas culturas practicáronse orxías como parte dun rito comunal ou unha práctica relixiosa.

## Galería de imaxes 

Ficheiro:Bacco - Mantegna, Andrea - Baccanale col tino -1470 ca.-.jpg
Ficheiro:Édouard-Henri Avril (25).jpg
Ficheiro:Indiaerotic4.jpg

## Véxase tamén 
### Outros artigos 
* Bacanal

### Ligazóns externas 
* Récord da orxía máis populosa
Fractus

miniatura|250px|Cumulus fractus
**Fractus** é unha especie de nubes que se forma ao se esgazaren anacos pequenos de nubes de maior tamaño. Teñen forma de farrapos situados por embaixo ou por enriba da nube grande da que proveñen.

Podémola atopar en nubes dos xéneros stratus e cumulus.

## Véxase tamén
### Bibliografía
*Martín León, F. e Quirantes, J. A., *Cazadores de nubes*, Ministerio de Educación y Ciencia, Gobierno de España.

### Ligazóns externas
* Atlas fotográfico de nubes
Vista dende a ventá en Le Gras

***Vista dende a ventá en Le Gras*** (en francés: *Point de vue du Gras*)  é a fotografía permanente máis antiga que se conserva. Foi tomada polo inventor francés Nicéphore Niépce en xuño de 1826, dende unha ventá do terceiro piso da súa casa de campo en Le Gras, Saint-Loup-de-Varennes, Francia.

## Descrición 
[miniatura|A [cámara escura de Niépce de 1920, exposta no Museo Nicéphore-Niépce en Chalon-sur-Saône, Francia.]]

Niépce capturou a fotografía cunha cámara escura enfocada nunha folla de 20 × 25&nbsp;cm tratada con betume de Xudea. Como resultado das 8 horas de exposición, a luz do sol ilumina os edificios de ámbolos dous lados.
## Historia 
[miniatura|A placa tratada con betume de Xudea, hoxe en día conservada no Harry Ransom Humanities Research Center, en [Austin, Texas|Austin.]]
Despois dunha viaxe sen éxito a Gran Bretaña para tentar que a Royal Society se interesara no proceso, Niépce deu a foto ó botánico Francis Bauer. Foi exhibida ó público en 1898 por última vez, e posteriormente foi esquecida. Foi adquirida polo coleccionista Helmut Gernsheim, que volveu sacala á luz en 1952 e a Eastman Kodak Company realizou unha copia.

En 1973, a Universidade de Texas adquiriu a colección de Helmut Gernsheim e hoxe en día exhíbese no Harry Ransom Humanities Research Center, na cidade de Austin.

A revista Life colocouna na súa lista das "*100 fotografías que cambiaron o mundo*".

## Notas 
## Véxase tamén 
### Ligazóns externas 
* A primeira fotografía da historia 
* Harry Ransom Center: *The First Photograph*
Supercopa de España de Fútbol 1995

A **Supercopa de España de Fútbol 1995** foi unha competición de fútbol en España que se disputou a dobre partido o 24 e 27 de agosto de 1995. Foi disputada polo Real Madrid CF, campión da Liga 1994–95 e o Deportivo da Coruña, campión da Copa do Rei 1994–95. O Deportivo gañou por 5&ndash;1 no global.

## Datos
### Partido de ida
|
|vhalign="top"|
|valign="top" width="50%"|

|}

### Partido de volta
|
|vhalign="top"|
|valign="top" width="50%"|

|}

## Véxase tamén
### Ligazóns externas 
* Lista de finais de Supercopas en 1995
Américo (cantante)

**Domingo Jonhy Vega Urzúa**, máis coñecido polo seu nome artístico **Américo**, nado o 24 de decembro de 1978 en Arica, é un cantante chileno de música tropical. Fíxose coñecido como líder da banda Américo y la Nueva Alegría, para despois comezar unha carreira en solitario. É o fillo do cantante Melvin Corazón Américo e Marcela Toledo. É o máis novo de oito irmáns.
José Antonio Rueda Crespo

**José Antonio Rueda Crespo**, nado en Xaén o 9 de marzo de 1938 e finado en Pontevedra o 27 de xaneiro de 2012, foi un político galego.

## Traxectoria 
Fillo de Antonio Rueda Muñiz. Enxeñeiro agrónomo de profesión, foi Xefe provincial do Instituto Nacional de Reforma y Desarrollo Agrario en Pontevedra. Foi concelleiro no concello de Silleda de 1983 a 1987, e neses anos foi deputado provincial e Vicepresidente da Deputación Provincial de Pontevedra. Foi senador electo por Pontevedra na II e III lexislatura (1982-1989) por Alianza Popular. Posteriormente foi nomeado Xefe do Servizo de Costas de Pontevedra.

## Vida persoal 
Casou con Dolores de Valenzuela López-Montenegro, e foi pai de María, Alfonso, Marta e José Antonio Rueda Valenzuela.
## Véxase tamén 
### Outros artigos 
* Lista de senadores galegos desde a Transición

### Ligazóns externas 
* Ficha no Senado
* "Fallece el exsenador y exvicepresidente de la Diputación José Antonio Rueda Crespo" *Faro de Vigo*, 28/1/2012 .
Supercopa de España de Fútbol 2002

A **Supercopa de España de Fútbol 2002** foi unha competición de fútbol en España que se disputou a dobre partido o 18 e 25 de agosto de 2002. Foi disputada polo Valencia CF, campión da Liga 2001–02 e o Deportivo da Coruña, campión da Copa do Rei 2001–02. O Deportivo gañou por 4&ndash;0 no global.

## Datos
### Partido de ida
### Partido de volta
## Véxase tamén
### Ligazóns externas
*Datos da final en rsssf.com
Francisco González Amadiós

**Francisco González Amadiós**, ***Panchulo***, nado en Vigo o 26 de xullo de 1924 e finado na mesma cidade o 6 de abril de 1997, foi un economista e político galego.

## Traxectoria 
Fillo de Francisco González Garra. Licenciado en Ciencias Económicas. Foi un dos dirixentes do Movemento Socialista de Galicia, que en 1975 se integrou no Partido Socialista Galego. Foi o candidato número cinco do PSG pola provincia de Pontevedra nas eleccións xerais de 1977. Foi senador electo por Pontevedra polo PSdeG-PSOE nas eleccións de 1979. Elixido deputado do Parlamento galego polo PSOE nas dúas primeiras lexislaturas, foi vicepresidente do Parlamento. Posteriormente ingresou no BNG.

## Vida persoal 
Casou con Marisa Pérez, filla de Telmo Pérez.

## Notas 
## Véxase tamén 
### Bibliografía
*

### Outros artigos 
* Lista de senadores galegos desde a Transición

### Ligazóns externas 
* Ficha no Senado
Ernst von Glasersfeld

**Ernst von Glasersfeld**, nado en Múnic o 8 de marzo de 1917 e finado en Leverett, Condado de Franklin (Massachusetts), o 12 de novembro de 2010, foi un filósofo e cibernético teórico do construtivismo radical. Traballou como Profesor Emérito de Psicoloxía na Universidade de Xeorxia, e Profesor Adxunto no Departamento de Psicoloxía na Universidade de Massachusetts. Foi membro da American Society of Cybernetics, recibiu o premio científico *McCulloch Memorial Award* en 1991.

## Véxase tamén 
### Ligazóns externas 
* Páxina Oficial de Glasersfeld
Cibernética

A **cibernética** é o estudo interdisciplinario da estrutura dos sistemas reguladores e está estreitamente vinculada á teoría de control e á teoría de sistemas.

## Historia e características 
Tanto nas súas orixes como na súa evolución, na segunda metade do século XX, a cibernética é igualmente aplicábel aos sistemas físicos e sociais. Os sistemas complexos afectan e logo adáptanse ao seu ambiente externo; en termos técnicos, céntrase en funcións de control e comunicación: ambos os dous fenómenos externos e internos do/ao sistema. Esta capacidade é natural nos organismos vivos e imitouse en máquinas e organizacións. Especial atención préstase á retroalimentación e os seus conceptos derivados.

## Véxase tamén 
### Ligazóns externas 
* Principia Cybernetica
Robótica

miniatura|dereita
A **robótica** é a ciencia e a tecnoloxía que se ocupa do estudo e funcionamento dos robots mediante o deseño, manufactura e aplicacións destes. Combina diversas disciplinas como son: a mecánica, a electrónica, a informática, a intelixencia artificial e a enxeñaría de control. Outras áreas importantes en robótica son a álxebra, os autómatas programábeis e as máquinas de estados.

## Véxase tamén 
### Ligazóns externas 
*Autonomous Programmable Robot
Velaí...

***Velaí....*** foi un programa de humor da Televisión de Galicia que se emitiu en 1989-1990.

## Sinopse
Os trinta minutos do programa incluían espazos de cámara oculta no que participaba Serxio Pazos, outro con preguntas na rúa sobre algún tema delicado ou en clave de humor, e a primeira serie de ficción da TVG *Servicio de urxencias*, unha miniserie de humor con Antonio Durán "Morris" que despois se emitiu de xeito independente.

## Véxase tamén
### Ligazóns externas
*Páxina do programa en G25
Aerodramus sawtelli

***Aerodramus sawtelli***, denominada *kōpeka* na lingua maorí das Illas Cook, de onde é orixinaria, é unha especie de ave da subclase das neornites, infraclase dos neognatos, orde dos apodiformes, familia dos apódidos e tribo dos colocaliinos (salanganas), unha das integradas no xénero *Aerodramus*.

## Taxonomía 
### Descrición 
A especie foi descrita en 1974 polo científico británico David Holyoak. e como a subespecie *Aerodramus leucophaeus sawtelli* (Holyoak, 1974). 

## Características 
É unha ave escura e veloz voadora. Mide 10 cm de lonxitude, e é de cor café escuro polas partes superiores, e lixeiramente máis claro polas inferiores.

## Distribución  e poboación 
miniatura|250px|esquerda|Parella de *Aerodramus sawtelli*.

A especie está restrinxida á illa de Atiu, no arquipélago das Cook, aínda que existe un posíbel rexistro histórico temperán en Mitiaro. 

Cando se recolectou en 1973 na cova Anatakitaki había preto de 60 niños, e os habitantes locais informaron que había algunhas colonias máis pequenas noutras partes da illa. 

Segundo observadores locais a poboación da especie eran maiores hai varias décadas.

En 1987-1988, un reconto detallado rexistrou 190 niños activos en dúas covas. En 1994 e 1995 realizáronse recontos adicionais e, aínda que o número de niños activos en cada cova varía de ano en ano, os totais mantivéronse estábeis entre os 172 e os 175.

## Hábitat e ecoloxía 
Endémica da illa de Atiu, nas Illas Cook, o seu hábitat natural son as matogueiras tropicais e zonas mixtas cultivadas, onde se alimenta, e aniña nas covas calcarias da zona.

A especie ten o seu hábitat en bosques, zonas de fentos, terras de cultivo, e áreas mixtas de horticultura, pero evita o anel de coral seco (*makatea*) de Atiu. Estas aves vense con maior frecuencia alimentándose a 3-5 m do solo, aínda que ocasionalmente descenden aos bordos de árbores ou arbustos.

A especie aniña en colonias en covas de pedra calcaria de *makatea*.

## Status 
Aínda que está case en perigo de extinción, a súa poboación é estábel, calculándose en 350 individuos adultos e un pouco máis de 170 niños por ano..

A Unión Internacional para a Conservación da Natureza e dos Recursos Naturais (UINC), considerando que a especie ten unha poboación pequena, confinada nunha illa, e que se reproduce en covas e, polo tanto, é susceptíbel a eventos estocásticos e a accións, cualifícaa como *VU* (vulneábel). De demostrase que a poboación está en declive, podería xustificar o paso a unha categoría de ameaza máis alta.

## Notas 
## Véxase tamén 
### Bibliografía 
* Josep del Hoyo; Collar, N. J.; Christie, D. A.; Elliott, A. & Fishpool, L. D. C. (2014): *HBW and BirdLife International Illustrated Checklist of the Birds of the World. Volume 1: Non-passerines*. Barcelona, España / Cambridge, UK: Lynx Edicions / BirdLife International. ISBN 978-84-9655-394-1.

### Outros artigos 
* Apodiformes
* Apódidos
* Salanganas

### Ligazóns externas 
* *Aerodramus sawtelli*  en BirdLife Species Factsheet.
* *Aerodramus sawtelli* en Avibase.
* Atiu Swiftlet *Aerodramus sawtelli* Vídeos en The Internet Bird Collection.
Kevin Costner

**Kevin Michael Costner**, nado en Lynwood (California) o 18 de xaneiro de 1955, é un actor e director de cinema estadounidense. Gañou dous Premios Oscar, tres Globos de Ouro, un Emmy, e foi nomeado a tres BAFTA (British Academy of Film and Television Arts). É coñecido por interpretar a Eliot Ness en *Os intocables de Eliot Ness*, a Crash Davis en *Os búfalos de Durham*, a Ray Kinsella en *Field of Dreams*, ó Tenente John J. Dunbar en *Dances with Wolves*, Jim Garrison en *JFK*, Robin Hood en *Robin Hood, príncipe dos ladróns*, Frank Farmer en *O escolta*, e a Jonathan Kent en *O home de aceiro*.

## Traxectoria 
A súa fama no cinema comercial arrincou coa película de H. Heard Shadows *Run Black* (1981), aínda que o seu primeiro papel como protagonista foi en *Silverado* (1985). Participou despois nunha gran cantidade de películas con éxito comercial; en 1990 debutou como director con *Dances with Wolves*, coa que gañou sete Óscars.

## Filmografía 
## Véxase tamén 
### Ligazóns externas 
* Páxina oficial de Kevin Costner 
*
Brian De Palma

**Brian Russell De Palma**, nado en Newark (Nova Jersey) o 11 de setembro de 1940, é un director de cinema e guionista estadounidense.

## Traxectoria 
É fillo dun cirurxián, e desde moi temperá idade interesouse sobre todo polas ciencias e a técnica; en dúas ocasións gañou a "*National Science Fair Competition*". Namentres estudaba a carreira de Física, descubriu a súa paixón pola sétima arte, interesándose especialmente polo traballo de Alfred Hitchcock, Roman Polanski e Jean-Luc Godard. De 1962 a 1964 estudou arte dramática no *Sarah Lawrence College* de Nova York e dirixiu varias curtametraxes.

Logo de sete producións independentes, na que destaca a súa primeira mirada cara á guerra e en especial á guerra de Vietnam, con *Greetings* (1968) con Robert De Niro, salta á fama coa película *Sisters* (1973) e usa por primeira vez o estilo voyeurista que despois será, xunto coas pantallas divididas, unha característica no seu quefacer.

## Véxase tamén 
### Ligazóns externas 
* Ficha do cineasta
Roger Ebert

miniatura|dereita|Ebert, con lentes, á dereita da imaxe.

**Roger Joseph Ebert**, nado en Urbana (Illinois) o 18 de xuño de 1942 e finado en Chicago o 4 de abril de 2013, foi un crítico cinematográfico estadounidense recoñecido a nivel mundial.

En 1975 converteuse no primeiro crítico de cinema en gañar o premio Pulitzer, outorgado pola Universidade de Columbia. Desde 1967 os seus comentarios semanais son publicados polo *Chicago Sun-Times*, e grazas a que a súa columna está sindicada pode ser lido en máis de douscentos xornais estadounidenses.

## Véxase tamén 
### Ligazóns externas 
* Web oficial de Roger Ebert
Anita Ekberg

miniatura|dereita|Ekberg en 1956.
**Kerstin Anita Marianne Ekberg**, coñecida como **Anita Ekberg**, nada en Malmö o 29 de setembro de 1931 e finada en Roma o 11 de xaneiro de 2015, foi unha actriz e modelo sueca. Foi Miss Suecia en 1951 e competiu no concurso de Miss Universo. O seu papel máis destacado no cinema é o de Sylvia na película *La dolce vita* de Federico Fellini.

## Notas 
## Véxase tamén 
### Ligazóns externas 
* Información sobre Anita Ekberg
Warner Bros.

**Warner Bros. Entertainment, Inc** ou **Warner Bros.** é unha produtora estadounidense e unha das meirandes produtoras de cinema e televisión do mundo.

## Historia e características 
O nome corporativo débese ao catro fundadores, os irmáns Warner: Harry, Albert, Sam e Jack Warner. En 1903, Harry Warner, o maior, incursionou no negocio do cinema cunha pequena sala de cinema para exhibir películas nas vilas mineiras de Pensilvania e Ohio.

É actualmente (2010) unha filial do conglomerado WarnerMedia con sede en Burbank (California). Warner Bros. inclúe varias compañías subsidiarias, entre elas *Warner Bros. Studios*, *Warner Bros. Pictures*, *Warner Bros. Interactive Entertainment*, *Warner Bros. Television*, *Warner Bros. Animation*, *Warner Home Vídeo*, *New Line Cinema*, *Castle Rock Entertainment*, *Turner Entertainment*, *Dark Castle Entertainment*, *DC Comics*, e os remanentes de *Hanna-Barbera Cartoons, Inc.*, aínda que o antigo estudio da Hanna-Barbera é agora coñecido como *Cartoon Network Studios* e está baixo a *Turner Broadcasting*.

## Véxase tamén 
### Ligazóns externas 
* Páxina oficial
Jesse James

miniatura|dereita|Jesse James.
**Jesse Woodson James**, nado no condado de Clay (Missouri) o 5 de setembro de 1847 e finado en Saint Joseph (Missouri) o 3 de abril de 1882, foi un fuxido estadounidense e o integrante máis famoso da banda de asaltantes James-Younger. Foi asasinado a traizón, e converteuse nunha figura lendaria do Oeste estadounidense.

## Véxase tamén 
### Outros artigos 
* *O asasinato de Jesse James a mans do covarde Robert Ford*

### Ligazóns externas 
* Biografía de James